Vastseliina kirik

Vastseliina Katariina kirik on kirik Võru maakonnas Võru vallas Külaoru külas Vastseliina lähedal. Kirikut kasutab Vastseliina Katariina kogudus. Kirik valmis 1772. aastal varasema puukiriku asemele. 1901. aastal valmis juurdeehitus, kui arhitekt R. Pohlmanni projekti järgi lisati historitsistlik ristlööv, polügonaalne koor ja käärkamber. Kirik on võetud arvele ehitismälestisena kui ebatraditsioonilise lahendusega sakraalhoone. Kirikus on altarimaal "Ülestõusmine", mis koosneb kahest eri ajal valminud osast. Sismine maal on koopia Firenzes San Marco kloostris olevast seinafreskost ja selle maalis Giovanni Rocchi. Ümbrismaali lõi 1901. aastal Liphardite mõisas töötanud kunstnik Beilstein. Altarimaal taastati 2026. aastal. Viited Välislingid Vastseliina kirik kultuurimälestiste registris Vastseliina kirik